**OBČINA RENČE-VOGRSKO**

**KOMISIJA ZA MANDATNA VPRAŠANJA, VOLITVE IN IMENOVANJA**

Številka: 01432-2/2024-4
Bukovica, 19. 6. 2024

**POVABILO K POSREDOVANJU KANDIDATURE ZA IMENOVANJE PREDSTAVNIKA OBČINE RENČE-VOGRSKO KOT ČLANA SVETA ZAVODA OBMOČNE IZPOSTAVE JAVNEGA SKLADA REPUBLIKE SLOVENIJE ZA KULTURNE DEJAVNOSTI NOVA GORICA**

Javni sklad Republike Slovenije za kulturne dejavnosti (v nadaljevanju: JSKD) je Občini Renče-Vogrsko dostavil poziv, s katerim zaproša Občino Renče-Vogrsko, naj mu na podlagi 13. člena Zakona o Javnem skladu Republike Slovenije za kulturne dejavnosti (Uradni list RS, št. 29/2010) in 19. člena Akta o ustanovitvi Javnega sklada Republike Slovenije za kulturne dejavnosti (Uradni list RS, št. 72/2010) posreduje predlog za imenovanje člana v Svet Območne izpostave (OI) Nova Gorica. Mandat sedanjim članom Sveta OI namreč poteče novembra 2024. Mandat posameznega predstavnika – člana Sveta OI traja štiri leta z možnostjo ponovnega imenovanja. Komisija za mandatna vprašanja, volitve in imenovanja (v nadaljevanju: KMVVI) oblikuje predlog za obravnavo na seji Občinskega sveta na podlagi izbire ene izmed dostavljenih kandidatur. O imenovanju kandidata/ke odloči Občinski svet. Kandidat/ka mora biti občan/ka Občine Renče-Vogrsko.

Kandidatura naj vsebuje:

* ime in priimek, naslov, rojstni datum ter kontaktno številko kandidata
* ime in priimek ter naslov predlagatelja
* kratko obrazložitev kandidature

Kandidaturi je potrebno priložiti:

* podpisano izjavo kandidata, da s kandidaturo soglaša (Obrazec: IZJAVA KANDIDATA)
* kratek življenjepis z navedbo podatkov o trenutni zaposlitvi
* fotokopijo potrdila o izobrazbi

Predlogi morajo prispeti najkasneje do vključno 1. 7. 2024. Za pravočasno oddan predlog se šteje predlog, če je oddan osebno v Glavni pisarni občine najkasneje na dan 1. 7. 2024 v poslovnem času s pripisom »Za KMVVI«, ali če je oddan priporočeno po pošti na naslov: Občina Renče-Vogrsko, Bukovica 43, 5293 Volčja Draga, s pripisom »Za KMVVI« najkasneje na dan 1. 7. 2024.

KMVVI bo prejete predloge obravnavala na svoji seji.

**Predsednik KMVVI
Viktor Trojer, l. r.**

OBRAZEC

**IZJAVA KANDIDATA**

Podpisani/a, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, rojen/a \_\_\_\_\_\_\_\_\_\_\_\_\_\_\_,

stanujoč/a na naslovu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

soglašam s kandidaturo za

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Izjavljam, da (ustrezno obkrožite) SEM / NISEM

zaposlen/a v javnem zavodu, v katerem kandidiram za predstavnika/co Občine Renče-Vogrsko kot člana/ico sveta tega zavoda.

V \_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(lastnoročni podpis)*